
VENDIM
Nr. 696, datë 6.12.2023

PËR DISA SHTESA DHE NDRYSHIME NË VENDIMIN NR. 820, DATË 21.10.2020, TË KËSHILLIT TË MINISTRAVE, “PËR MIRATIMIN E PROCEDURËS, TË KATEGORIVE, TË KUSHTEVE, TË KËRKESAVE TË KUALIFIKIMIT DHE TË EKSPERIENCËS PROFESIONALE PËR PERSONIN, TË CILIT I LËSHOHET CERTIFIKATA NË VEPRIMTARINË STUDIMORE PROJEKTUESE NË FUSHËN MINERARE”

Në mbështetje të nenit 100 të Kushtetutës dhe të pikës 3, të nenit 33, të ligjit nr. 10304, datë 15.7.2010, “Për sektorin minerar në Republikën e Shqipërisë”, të ndryshuar, me propozimin e zëvendëskryeministrit dhe ministër i Infrastrukturës dhe Energjisë, Këshilli i Ministrave

VENDOSI:

I. Në vendimin nr. 820, datë 21.10.2020, të Këshillit të Ministrave, bëhen këto ndryshime dhe shtesa: 
1. Kudo në vendim, fjalët:
a) “Aplikanti për këtë certifikatë duhet të paraqesë në ministrinë përgjegjëse për veprimtarinë minerare ...” zëvendësohen me “Kërkuesi për këtë certifikatë duhet të paraqesë nëpërmjet portalit qeveritar “e-Albania” ...”;
b) “... jo më pak se 2 (dy) referenca vlerësuese ...” zëvendësohen me “... jo më pak se 1 (një) referencë vlerësuese ...”;
c) “… kërkesën për kategorinë e certifikatës” hiqen. 
2. Në pikën 5 bëhen ndryshimet, si më poshtë vijon:
a) Në nënndarjen A.1, shkronja “ç” shfuqizohet;
b) Në nënndarjen A.2 bëhen këto ndryshime:
i. shkronjat “d” dhe “e” shfuqizohen;
ii. në shkronjën “c”, fjalët “... jo më pak se 3 (tre) vjet” zëvendësohen me “... jo më pak se 2 (dy) vjet”.
c) Në nënndarjen A.3, shkronjat “d” dhe “dh” shfuqizohen;
ç) Në nënndarjen A.4, shkronjat “ç” dhe “dh” shfuqizohen;
d) Në nënndarjen A.5, shkronjat “d” dhe “e” shfuqizohen;
dh) Në nënndarjen A.6, shkronjat “d” dhe “e” shfuqizohen;
e) Në nënndarjen A.7, shkronjat “d” dhe “e”, shfuqizohen; 
ë) Në nënndarjen B.1, shkronja “ç” shfuqizohet;
f) Në nënndarjen B.2, shkronja “ç” shfuqizohet;
g) Në nënndarjen B.3, shkronja “ç” shfuqizohet;
gj) Në nënndarjen B.4, shkronja “ç” shfuqizohet;
h) Në nënndarjen B.5 bëhen këto ndryshime:
i. shkronjat “d” dhe “e” shfuqizohen;
ii. në shkronjën “c”, fjalët “... jo më pak se 3 (tre) vjet” zëvendësohen me “... jo më pak se 2 (dy) vjet”.
i) Në nënndarjen B.6, shkronjat “d” dhe “e” shfuqizohen;
j) Në nënndarjen B.7, shkronjat “d” dhe “e” shfuqizohen;
k) Në nënndarjen B.8, bëhen këto ndryshime:
i. në fjalinë e parë, fjalët “... në nëntokë” hiqen;
ii. shkronjat “d” dhe “dh” shfuqizohen.
l) Në nënndarjen B.9 bëhen këto ndryshime: 
i. në fjalinë e parë, fjalët “... me karrierë” zëvendësohen me “... në sipërfaqe”;
ii. në shkronjën “b”, pas nënndarjes “ - dëftesë e shkollës së mesme për teknikët e minierave”, shtohet “ - certifikatë profesionale e nivelit IV ose V në fushën gjeologji – miniera”;
iii. shkronjat “d” dhe “dh” shfuqizohen;
iv. në paragrafin e fundit, fjalët “... jo më shumë se 5 000 tonë/m³ në vit”, zëvendësohen me “... jo më shumë se 150 000 tonë ose m³ në vit”.
ll) Në nënndarjen B.10, shkronjat “d” dhe “dh” shfuqizohen. 
3. Pika 9 ndryshohet, si më poshtë vijon:
“9. Kushtet e punësimit për drejtuesit teknikë në veprimtarinë minerare të shfrytëzimit.”.
4. Pas pikës 9 shtohen pikat 9.1, 9.2 e 9.3, me këtë përmbajtje:
[bookmark: _GoBack]“9.1 Individët e pajisur me certifikatën e drejtuesit teknik sipas pikës B.8:
a) lejohen të jenë të punësuar si drejtues teknikë vetëm në një zonë të lejuar minerare, me kapacitet prodhimi vjetor mbi 50 000 (pesëdhjetë mijë) tonë, kur veprimtaria kryhet në nëntokë, dhe me kapacitetet prodhimi vjetor mbi 200 000 (dyqind mijë) tonë, kur veprimtaria kryhet në sipërfaqe;
b) lejohen të jenë të punësuar si drejtues teknikë deri në katër zona të lejuara minerare, kur veprimtaria kryhet në nëntokë dhe zonat janë të mbivendosura vertikalisht. Kapaciteti total i prodhimit vjetor të zonave së bashku të jetë nën 50 000 (pesëdhjetë mijë) tonë;
c) lejohen të jenë të punësuar si drejtues teknikë në tri zona të lejuara minerare, me kusht që kapaciteti total i prodhimit vjetor të zonave së bashku të jetë nën 50 000 (pesëdhjetë mijë) tonë, kur veprimtaria kryhet në nëntokë, dhe me kusht që kapaciteti total i prodhimit vjetor të zonave së bashku të jetë nën 200 000 (dyqind mijë) tonë, kur veprimtaria kryhet në sipërfaqe.
Distanca ndërmjet zonave minerare, ku punohet nën tokë nuk duhet të jetë më e madhe se 10 km, ndërsa distanca ndërmjet zonave minerare, ku punohet në sipërfaqe nuk duhet të jetë më e madhe se 50 km.
9.2 Individët e pajisur me certifikatën sipas pikës B9 lejohen të jenë të punësuar si drejtues teknikë deri në tri zona të lejuara minerare, me kusht që prodhimi vjetor për secilën zonë minerare të jetë nën 50 000 (pesëdhjetë mijë) tonë.
Distanca ndërmjet zonave minerare nuk duhet të jetë më e madhe se 50 km.
9.3 Individët e punësuar si drejtues teknikë në një zonë të lejuar minerare, ku punohet me regjim gazi, nuk lejohet të jenë të punësuar në zona të tjera minerare, pavarësisht kapacitetit vjetor të prodhimit.”.
II. Ngarkohen Ministria e Infrastrukturës dhe Energjisë, Agjencia Kombëtare e Burimeve Natyrore, Shërbimi Gjeologjik Shqiptar dhe Autoriteti Kombëtar për Sigurinë dhe Emergjencat në Miniera për zbatimin e këtij vendimi. 
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR
Belinda Balluku

